Cape Town The cricketing world was taken aback when Australias Cameron Bancroft was caught on camera tampering the ball during day three of the third Test between South Africa and Australia in Cape Town
दक्षिण आफ्रिकेविरुद्ध केपटाऊन येथे झालेल्या तिसऱ्या कसोटी सामन्यात ऑस्ट्रेलियाचा सलामीवीर कॅमेरुन बँक्रॉफ्ट याने सामना आपल्या हातून निसटत असल्याचे पाहून थेट चेंडूवर सँड पेपर (पॉलिश पेपर) घासत असल्याचे कॅमेरामनने टिपले. त्याच्या लक्षात येताच त्याने हा पेपर पॅन्टमध्ये टाकला. पण, कॅमेरामनने हे सर्व टिपल्याने ऑस्ट्रेलियन उंदीरांचा कुरतडण्याचा डाव जगासमोर उघड झाला. येथून खरा खेळ सुरु झाला. विशेष म्हणजे कर्णधार स्टीव्ह स्मिथ या सर्वाच्या समर्थनार्थ पुढे आला. यावरून ऑस्ट्रेलियन क्रिकेटपटू सामन्यासाठी काय, काय युक्त्या करू शकतील हे सर्वांनी पाहिले. या घटनेमुळे नुकत्याच झालेल्या ऍशेस मालिकेत हाच बँक्रॉफ्ट खिशामध्ये चेंडूचा आकार बदलण्यासाठी साखर घेऊन घेल्याचा आणखी एक व्हिडिओ प्रसिद्ध झाला. म्हणजे ऑस्ट्रेलियाच्या क्रिकेटपटूचा हा प्रताप कॅमेरामनने टिपला नसता तर हे उघडच झाले नसते आणि ऑस्ट्रेलियन उंदीराला पुन्हा एकदा वाटले असते आपण कुरतडत आहोत पण आपल्याकडे कोणीच पाहत नाही. या उंदरांना आपल्या कॅमेरात टिपणाऱ्या त्या कॅमेरामनचे अखेर आभार मानायला हवेत की ज्याच्यामुळे क्रिकेटमधील हा विकृत चेहराही समोर आला.